Publication: Magyar Közlöny
Issue: MK-2000-16 (Year: 2000, Number: 16)
Era: 1990-2004
Section: határozat, ABH 1992, 72, 75; 11/1992. (III. 5.) AB határozat 1992, 77, 81—82.]
Paragraph Index: 473

71. §-ának (1) bekezdése csak jogszabálysértés esetén teszi lehetővé a határozat visszavonását, módosítását és felügyeleti intézkedés keretében megsemmisítését, megváltoztatását, a jóhiszeműen szerzett és gyakorolt jogok védelme ezen intézmények esetében azt jelenti, hogy a törvényhozó a jogbiztonság követelményét a törvényesség követelménye elé helyezi. Hatályosulni enged jogszabálysértő határozatokat annak érdekében, hogy a határozatból jóhiszeműen jogot szerző jogalanyoknak a már végrehajtott határozat megsemmisítésével, megváltoztatásával kárt ne okozzon. Az Áe.-nek ezt, a törvényesség védelme érdekében kialakított garanciarendszerét egészítik ki az ügyészi törvényességi felügyeletnek az Ütv.-ben szabályozott eszközei. Az ügyészség jogállásának, az államszervezetben betöltött helyének alapvető szabályait az Alkotmány határozza meg. Az Alkotmány 51. §-a a következőket tartalmazza:

Source: https://magyarkozlony.hu/hivatalos-lapok/9a9c1111ecc7ee9455119b755b56209b475e847e/dokumentumok/0e8ad83399be829018a209733a4364476d0d862c/letoltes